b'\n_START_ARTICLE_\nEuropos senjor\xc5\xb3 komandinis \xc5\xa1achmat\xc5\xb3 \xc4\x8dempionatas\n_START_PARAGRAPH_\nEuropos senjor\xc5\xb3 komandinis \xc5\xa1achmat\xc5\xb3 \xc4\x8dempionatas\xc2\xa0\xe2\x80\x93 iki 2016 m. - tai \xc5\xbeaid\xc4\x97j\xc5\xb3, kuri\xc5\xb3 \xc5\xa1ali\xc5\xb3 \xc5\xa1achmat\xc5\xb3 federacijos yra Europos \xc5\xa1achmat\xc5\xb3 s\xc4\x85jungos nar\xc4\x97s, ir kuriems \xc4\x8dempionato vykdymo metais gruod\xc5\xbeio 31 d. sueina 50+, ar daugiau met\xc5\xb3, var\xc5\xbeybos. Komandoje tur\xc4\x97jo b\xc5\xabti \xc5\xbeaid\xc4\x97j\xc5\xb3, kuriems einam\xc5\xb3j\xc5\xb3 met\xc5\xb3 paskutin\xc4\x99 dien\xc4\x85 sueina 65, ar daugiau, met\xc5\xb3._NEWLINE_Nuo 2016 m., tvarka pakeista: tiek vyrams tiek moterims, \xc4\x8dempionatai vykdomi dviejose am\xc5\xbeiaus grup\xc4\x97se: 50+ ir 65+._NEWLINE_Kovos tarp komand\xc5\xb3 vyksta prie 4-i\xc5\xb3 lent\xc5\xb3. . Komanda turi b\xc5\xabti sudaryta i\xc5\xa1 tos pa\xc4\x8dios \xc5\xa1achmat\xc5\xb3 federacijos, ar regiono \xc5\xbeaid\xc4\x97j\xc5\xb3. Komand\xc5\xb3 skai\xc4\x8dius i\xc5\xa1 kiekvienos \xc5\xa1achmat\xc5\xb3 federacijos neribojamas.\n_START_SECTION_\nIstorija\n_START_PARAGRAPH_\nPirmasis Europos senjor\xc5\xb3 komandinis \xc5\xa1achmat\xc5\xb3 \xc4\x8dempionatas \xc4\xafvyko 1999\xc2\xa0m. Dresdene. Dalyvavo 7 komandos. V\xc4\x97liau j\xc5\xb3 skai\xc4\x8dius augo: 2000\xc2\xa0m.\xc2\xa0\xe2\x80\x93 11, 2001 ir 2002\xc2\xa0m.\xc2\xa0\xe2\x80\x93 22, o 2010\xc2\xa0m. jau 78 komandos._NEWLINE_Am\xc5\xbeiaus reikalavimai prad\xc5\xbeioje buvo: vyrams\xc2\xa0\xe2\x80\x93 60, moterims\xc2\xa0\xe2\x80\x93 50 met\xc5\xb3. Bet nuo 2014\xc2\xa0m. visiems dalyviams nustatytas 50 met\xc5\xb3 am\xc5\xbeius, taip pat, \xc4\xafvestas reikalavimas, kad bent vienas \xc5\xbeaid\xc4\x97jas komandoje, einam\xc5\xb3j\xc5\xb3 met\xc5\xb3 gruod\xc5\xbeio 31 d., tur\xc4\x97t\xc5\xb3 65 metus. Tai truko neilgai - nuo 2016 m. tvarka v\xc4\x97l buvo pakeista: prad\xc4\x97ti rengti du atskiri Europos komandiniai senjor\xc5\xb3 \xc5\xa1achmat\xc5\xb3 \xc4\x8dempionatai: dalyviams vir\xc5\xa1 50 met\xc5\xb3 ir dalyviams vir\xc5\xa1 65 met\xc5\xb3._NEWLINE_Jei susirenka bent 8 moter\xc5\xb3 komandos, kurios gal\xc4\x97t\xc5\xb3 \xc5\xbeaisti 7 rat\xc5\xb3 turnyr\xc4\x85, kiekvienoje i\xc5\xa1 \xc5\xa1i\xc5\xb3 am\xc5\xbeiaus grupi\xc5\xb3 rengiamas moter\xc5\xb3 \xc4\x8dempionato turnyras. Kitu atveju moterys \xc5\xbeaid\xc5\xbeia kartu su vyrais atvirajame turnyre._NEWLINE_Iki 2009\xc2\xa0m. \xc4\x8dempionatai vyko tik Dresdene, o nuo 2009\xc2\xa0m. ir kituose miestuose.\n_START_SECTION_\nDalyvi\xc5\xb3 atranka\n_START_PARAGRAPH_\nKiekviena \xc5\xa1alis, Europos \xc5\xa1achmat\xc5\xb3 s\xc4\x85jungos nar\xc4\x97, turi teis\xc4\x99 \xc4\xaf senjor\xc5\xb3 \xc4\x8dempionatus registruoti neribot\xc4\x85 komand\xc5\xb3 kiek\xc4\xaf. Ta\xc4\x8diau komandoje visi \xc5\xbeaid\xc4\x97jai turi b\xc5\xabti i\xc5\xa1 tos pa\xc4\x8dios \xc5\xa1achmat\xc5\xb3 federacijos, arba \xc5\xa1alies regiono, kurioje jie registruoti FIDE, i\xc5\xa1skyrus atvej\xc4\xaf, kai visi komandos nariai yra nereitinguoti.\n_START_SECTION_\nTaisykl\xc4\x97s\n_START_PARAGRAPH_\n\xc4\x8cempionatas pravedamas naudojant \xc5\xa1veicari\xc5\xa1k\xc4\x85j\xc4\x85 sistem\xc4\x85\xc2\xa0\xe2\x80\x93 9 ratai, kai komand\xc5\xb3 ma\xc5\xbeiau 10-ties, var\xc5\xbeybose naudojama rat\xc5\xb3 sistema. Ma\xc4\x8dai \xc5\xbeaid\xc5\xbeiami prie 4-i\xc5\xb3 lent\xc5\xb3. Komand\xc4\x85 sudaro 5 \xc5\xbeaid\xc4\x97jai (vienas i\xc5\xa1 j\xc5\xb3\xc2\xa0\xe2\x80\x93 atsarginis). Atsarginis \xc5\xbeaid\xc4\x97jas gali \xc5\xbeaisti tik prie 4-os lentos. Komand\xc4\x85 gali sudaryti vyrai ir moterys.\n_START_SECTION_\nLaiko kontrol\xc4\x97\n_START_PARAGRAPH_\nKiekvienam \xc5\xbeaid\xc4\x97jui partijai skiriama laiko: pirmiesiems 40 \xc4\x97jim\xc5\xb3\xc2\xa0\xe2\x80\x93 90 min., o likusiems \xc4\x97jimams 30 min., taip pat, nuo 1-o \xc4\x97jimo po kiekvieno \xc4\x97jimo pridedama po 30 sek.\n_START_SECTION_\nNugal\xc4\x97tojo nustatymas\n_START_PARAGRAPH_\nKomandos vieta nustatoma pagal komandinius ta\xc5\xa1kus. Pasibaigus ma\xc4\x8dui, komandai, surinkusiai daugiau ta\xc5\xa1k\xc5\xb3 u\xc5\xbe var\xc5\xbeovus, skiriami 2 komandiniai ta\xc5\xa1kai, o komandai, kuri ma\xc5\xbeiau\xc2\xa0\xe2\x80\x93 nulis ta\xc5\xa1k\xc5\xb3. Jei surinko po lygiai, abiem komandom skiriama po ta\xc5\xa1k\xc4\x85. Daugiau komandini\xc5\xb3 ta\xc5\xa1k\xc5\xb3 turinti komanda u\xc5\xbeima auk\xc5\xa1tesn\xc4\x99 viet\xc4\x85._NEWLINE_Jei komandos surenka po lygiai komandini\xc5\xb3 ta\xc5\xa1k\xc5\xb3, j\xc5\xb3 u\xc5\xbeimama vieta nustatoma pagal numatyt\xc4\x85 tvark\xc4\x85 einant nuo pirmo punkto prie antro ir t. t. metams b\xc4\x97gant tvarkos keit\xc4\x97si ir 2014\xc2\xa0m., surinkus po lygiai ta\xc5\xa1k\xc5\xb3, vietos nustatomos:_NEWLINE_a) pagal surinkt\xc5\xb3 prie lent\xc5\xb3 ta\xc5\xa1k\xc5\xb3 sum\xc4\x85. Jei lygu, tai einama prie sekan\xc4\x8dio punkto,_NEWLINE_b) pagal Bucholc\xc4\x85.\n_START_SECTION_\nApdovanojimai\n_START_PARAGRAPH_\nPirm\xc4\x85sias tris komandines vietas u\xc5\xbe\xc4\x97musi\xc5\xb3 komand\xc5\xb3 \xc5\xbeaid\xc4\x97jai apdovanojami medaliais ir piniginiais prizais, o 4-os ir 5-os komandos \xc5\xbeaid\xc4\x97jai - piniginiais prizais. Geriausiai prie kiekvienos lentos pasirod\xc4\x99 dalyviai, taip pat, iki 2016 m. vienas geriausiai pasirod\xc4\x99s senjoras, kuriam gruod\xc5\xbeio 31 d. sukanka 65 metai, irgi buvo apdovanojami prizais.\n_START_SECTION_\nAtvirasis \xc4\x8dempionatas nuo 2016 m.\n_START_PARAGRAPH_\n2016 m. \xc4\x8dempionatus laim\xc4\x97jo Izraelis (50+) ir Rusija (65+).\n_START_SECTION_\nKomand\xc5\xb3 trumpiniai\n_START_PARAGRAPH_\n\xc4\x8cempionat\xc5\xb3 lentel\xc4\x97je pateikt\xc5\xb3 komand\xc5\xb3 pavadinim\xc5\xb3 paai\xc5\xa1kinimai:_NEWLINE_\xe2\x80\xa2 VOL\xc2\xa0\xe2\x80\x93 V\xc3\xb6est Linz (Austrijos klubas)_NEWLINE_\xe2\x80\xa2 D98\xc2\xa0\xe2\x80\x93 Dresdeno SC 1898 (Vokietijos klubas)_NEWLINE_\xe2\x80\xa2 K13 - SF Katernbergas 1913 (Vokietijos klubas)_NEWLINE_\xe2\x80\xa2 CAM\xc2\xa0\xe2\x80\x93 Maskvos \xc5\xa1achmat\xc5\xb3 akademija (Rusijos klubas)_NEWLINE_\xe2\x80\xa2 Saksonija\xc2\xa0\xe2\x80\x93 Vokietijos \xc5\xbeem\xc4\x97_NEWLINE_\xe2\x80\xa2 Berlynas\xc2\xa0\xe2\x80\x93 Vokietijos miestas_NEWLINE_\xe2\x80\xa2 Katalonija\xc2\xa0\xe2\x80\x93 Ispanijos regionas_NEWLINE_\xe2\x80\xa2 DSM\xc2\xa0\xe2\x80\x93 Maskvos vertyb\xc4\x97s (Rusijos klubas)_NEWLINE_\xe2\x80\xa2 SDR\xc2\xa0\xe2\x80\x93 Stiller Don Rostov (Ukrainos klubas)_NEWLINE_\xe2\x80\xa2 DCM\xc2\xa0\xe2\x80\x93 Maskvos centrinis \xc5\xa1achmat\xc5\xb3 klubas_NEWLINE_\xe2\x80\xa2 VIS\xc2\xa0\xe2\x80\x93 Izraelio klubas_NEWLINE_\xe2\x80\xa2 MSC\xc2\xa0\xe2\x80\x93 Maskva_NEWLINE_\xe2\x80\xa2 SPET\xc2\xa0\xe2\x80\x93 Sankt Peterburgas'